Document ID: /roh_data/filtered/fineweb-2-filterrobots_roh.jsonl.gz/20356

I dettia in pèr impurtants puncts che valian sco reglas fundamentalas, uschia ha Theo Wasescha dal post da prevenziun da la polizia chantunala ditg en ses referat. Ins stoppia adina sa dumandar co ch'ins sez sa cuntegnia: «Serri'jau adina l'isch chasa cun la clav? En tut las fanestras serradas?»
Il lader entra adina là nua ch'igl è il pli simpel.
La regla ditgia numnadamain ch'il lader entria là nua ch'igl è il pli simpel. «Laders na vulan betg lavura bler.», uschia Wasescha. Lura dettia las pussaivladads tecnicas cun fanestras ed ischs ch'ins na possia betg auzar ora. Tut las pussaivladads cun cameras ed alarms u era cun glisch da schoc tutgan era tar las chaussas tecnicas. Quai vegn tenor Wasescha dentant strusch en dumonda tar ina chasa normala.
Il pli impurtant saja ch'il possessur d’ina chasa fetschia sez inqual patratg co proteger la chasa. Per agid professiunal possian ins adina contactar il post da prevenziun tar la polizia.
L'organisaziun dals possessurs da chasas Surselva dumbra passa 1700 commembers. Da quels eran var 200 retschents a la radunanza generala ad Uors/ Suraua.
RR actualitad 12:00